
ОБЩИНСКИ СЪВЕТ
ПОМОРИЕ  

Д О К Л А Д Н А    З А П И С К А

от  
ИВАН АЛЕКСИЕВ
КМЕТ НА ОБЩИНА ПОМОРИЕ


Относно: Търговска зона обхващаща терен общинска собственост, находящ се в ТЗ „Солна” - позиция № 309Н


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

С Решение № 155/25.04.2024г. на Общински - съвет Поморие е приел решение за премахване на схеми за стациониране на преместваеми обекти на територията на                          гр. Поморие в Търговска зона обхващаща терен общинска собственост, находящ се в ТЗ „Солна” - позиция № 309А и позиция № 309Б, позиция № 309В, позиция № 309Г, приети с решение №194/30.06.2020г., №722/28.02.2022г., №812/26.05.2022г.
	Със същото решение Общински съвет - Поморие е приел схема за поставяне на преместваеми обекти на територията на гр. Поморие, както следва:
	1.Търговска зона обхващаща терен общинска собственост, находящ се в Търговска зона „Солна“ в гр. Поморие
	1.2. позиция № 309Н - стелажи - 6,56 кв.м.

С Посоченото решение Общински съвет - Поморие е приел и схема-проект за увеличаване на ширината на тротоара пред магазините за плодове и зеленчуци на ул. „Солна“ кв. 257 пред УПИ VII-5245 и УПИ ХХII-5250 гр. Поморие, както и това, че всички слънцезащитни устройства - сенници, чадъри, тенти, навеси и др., разположени в Търговска зона, обхващаща терен общинска собственост, находящ се в ТЗ „Солна“ - позиция № 309М и позиция № 309Н, следва да са разположени на височина, която да не възпрепятства движението и преминаването на жителите и гостите на града по тротоарната част, намираща се пред търговските обекти на ул. „Солна“ № 33.

С вх. рег. № 94Р-1769-1/29.05.2025 г. в деловодството на община Поморие е постъпила жалба от живущите на ул. „Солна“ № 29, № 31 и № 33, като в него се изразява недоволство от магазин за плод и зеленчук, находящ се на ул. „Солна“ № 31, в който се извършва търговска дейност от „Рая 84“ ЕООД, като се осъществява търговия върху тротоара, чиято дейност затруднява движението по тротоара и унищожава растителността в градинската част от тротоара, предвидена за озеленяване, както и неправомерно използване на общинска площ.
	Според гражданите собственика на търговския обект отсича храстите и потъпква зелената площ, като паркира МПС, също така затруднява движението по тротоара като препречва за нормалното пешеходно преминаване и разминаване на пешеходци.
	С жалбата се иска да се осигури достъпност и проходимост на градската среда в гореописаните участъци по тротоара, както и на условията за живот в нормална градска среда.
	Позиция № 309Н в Търговска зона „Солна“ е разположена върху терен общинска собственост, предназначен за трайно задоволяване на обществени потребности от местно значение, до която има достъп неограничен кръг от хора, поради което е необходимо да се вземе решение, което да задоволи гражданите и гостите на гр. Поморие, като се вземат предвид изложените по-горе сигнали и искания на гражданите.
В тази връзка предлагам на Общински съвет - Поморие, да вземете следното

РЕШЕНИЕ :

	І. На основание чл. 21, ал. 1, т. 8 от ЗМСМА, чл. 57 а, ал.1, т. 8  от ЗУТ и чл. 6, т. 4, т. 5 и т. 6 от Наредба № 6 за реда и условията за поставяне на преместваеми обекти за търговски и други обслужващи дейности, рекламни, информационни и монументално декоративни елементи на градското обзавеждане и за рекламната дейност  на територията на Община Поморие,  Общински съвет - Поморие приема/не приема решение за премахване на схема за стациониране на преместваеми обекти на територията на гр. Поморие в Търговска зона обхващаща терен общинска собственост, находящ се в ТЗ „Солна” - позиция № 309Н.
              
Приложение: 1. Копие от преписка по жалба с вх. рег. № вх. рег. № 94Р-1769-1/г. от живущите на ул. „Солна“ № 29, № 31 и № 33;





С уважение,
Иван Алексиев 
Кмет на община Поморие   






Изготвил:
Валери Георгиев
Директор  на ОП “СУОИ”

К. Демирева
Ст. юрисконсулт

